b'\n_START_ARTICLE_\nLetterbox\n_START_PARAGRAPH_\nLetterboxing \xc3\xa9s la pr\xc3\xa0ctica de transferir pel\xc2\xb7l\xc3\xadcules rodades en una pantalla panor\xc3\xa0mica o \xc3\xa0mplia, a altres formats de v\xc3\xaddeo d\'amplada est\xc3\xa0ndard preservant la relaci\xc3\xb3 d\'aspecte, i la imatge original de la pel\xc2\xb7l\xc3\xadcula. Com els formats en general son menys \xc3\xa0mplis, s\'han d\'afegir barres negres en la part superior i inferior de la imatge (m\xc3\xa9s precisament\xc2\xa0anomenades "mattes"), que formarant part d\'aquesta (\xc3\xa9s a dir, de cada fotograma del senyal de v\xc3\xaddeo)._NEWLINE_Les abreviatures que identifiquen les pel\xc2\xb7l\xc3\xadcules i imatges formatades amb Letterboxing s\xc3\xb3n: LBX o LTBX.  El terme letter box\xc2\xa0en angl\xc3\xa8s significa\xc2\xa0b\xc3\xbastia i el nom es deriva de la forma allargada que tenen les ranures d\'aquestes.\n_START_SECTION_\nDescripci\xc3\xb3\n_START_PARAGRAPH_\nEl\xc2\xa0letterboxing\xc2\xa0\xc3\xa9s una alternativa al proc\xc3\xa9s de\xc2\xa0pan and scan, que sovint malmet la composici\xc3\xb3 original de la pel\xc2\xb7l\xc3\xadcula, ja que amb aquesta t\xc3\xa8cnica es modifica la relaci\xc3\xb3 d\'aspecte de la imatge sense deformar-la, retallant-la segons el format de destinaci\xc3\xb3, en general, el 1.33:1 (4:3) d\'una pantalla de televisi\xc3\xb3. En canvi, el letterboxing conserva la composici\xc3\xb3 de la imatge original de la pel\xc2\xb7l\xc3\xadcula, tal com ho veiem en el cinema. Aquesta pr\xc3\xa0ctica va ser desenvolupada per al seu \xc3\xbas en les pantalles de televisi\xc3\xb3 4:3, abans que les pantalles de televisi\xc3\xb3 panor\xc3\xa0miques estiguessin disponibles, per\xc3\xb2 tamb\xc3\xa9 \xc3\xa9s necess\xc3\xa0ria per a representar en un 16:9 de pantalla ampla la composici\xc3\xb3 original inalterada d\'una pel\xc2\xb7l\xc3\xadcula amb una relaci\xc3\xb3 d\'aspecte m\xc3\xa9s amplia (com seria el cas de les pel\xc2\xb7l\xc3\xadcules de Panavision, amb una relaci\xc3\xb3 de  2,35:1._NEWLINE_Les barres negres, a partir d\'ara mattes, en general s\xc3\xb3n sim\xc3\xa8trics (tant en la part superior o en l\'inferior s\xc3\xb3n m\xc3\xa9s o menys similars en grand\xc3\xa0ria), per\xc3\xb2 en alguns casos la imatge es pot elevar, pel que el matte inferior seria m\xc3\xa9s gran, generalment amb el prop\xc3\xb2sit de col\xc2\xb7locar subt\xc3\xadtols dins el matte per evitar la superposici\xc3\xb3 de la imatge. Aix\xc3\xb2 es fa sovint en l\'anime de VHS, encara que la pr\xc3\xa0ctica d\'"amagar" subt\xc3\xadtols en el matte inferior tamb\xc3\xa9 es realitza amb mattes sim\xc3\xa8triques, tot i comptar amb poc espai disponible. La col\xc2\xb7locaci\xc3\xb3 de subt\xc3\xadtols dins de la imatge o dins el matte varia depenent del reproductor de DVD que s\'utilitza, tot i que sembla tamb\xc3\xa9 variar segons la pel\xc2\xb7l\xc3\xadcula en els discos Blu-ray.\n_START_SECTION_\n\xc3\x9as primerenc en v\xc3\xaddeos dom\xc3\xa8stics\n_START_PARAGRAPH_\nEl primer \xc3\xbas del letterbox per un v\xc3\xaddeo de consum va apar\xc3\xa8ixer amb el format de videodisc "Disc de Capacit\xc3\xa0ncia Electronica" (CED), desenvolupat per la RCA. Inicialment, el letterboxing es va limitar a diverses seq\xc3\xbc\xc3\xa8ncies de text d\'una pel\xc2\xb7l\xc3\xadcula, com els cr\xc3\xa8dits d\'obertura i/o tancament, per\xc3\xb2 m\xc3\xa9s tard es va utilitzar per a pel\xc2\xb7l\xc3\xadcules senceres. La primera versi\xc3\xb3 feta totalment amb letterbox va ser tamb\xc3\xa9 amb el format CED: Amarcord, el 1984. A partir d\'aquesta data, moltes pel\xc2\xb7l\xc3\xadcules van seguir el mateix cam\xc3\xad, incloent El llarg ad\xc3\xa9u, Monty Python and the Holy Grail, de Monty Python, i Le Roi de c\xc5\x93ur. Cada disc contenia una etiqueta assenyalant l\'\xc3\xbas de la "innovadora" t\xc3\xa8cnica de masteritzaci\xc3\xb3 de pantalla panor\xc3\xa0mica de la RCA\n_START_SECTION_\n\xc3\x9as posterior i aplicaci\xc3\xb3 al cinema\n_START_PARAGRAPH_\nEn alguns continents com Am\xc3\xa8rica del Nord, gaireb\xc3\xa9 tots els t\xc3\xadtols de VHS nom\xc3\xa9s van ser estrenats en formats de pan and scan. No obstant aix\xc3\xb2, m\xc3\xa9s endavant, el Laserdisc (a la venta a partir del 1987) i algunes versions de VHS van ser oferts en les seves versions originals de pantalla panor\xc3\xa0mica, gr\xc3\xa0cies al letterbox. Una bona quantitat d\'emissions a Am\xc3\xa8rica del Nord amb DVD NTSC , principalment DVDs primerencs, pel\xc2\xb7l\xc3\xadcules familiars, i t\xc3\xadtols populars, tendien a oferir tant versions amb pan and scan com versions amb letterbox al mateix disc o en versions separades. Alguns llan\xc3\xa7aments de pel\xc2\xb7l\xc3\xadcules de DVD eren nom\xc3\xa9s a pantalla completa, a causa dels formats disponibles o basant-se en quin format es preferia veure segons un determinat t\xc3\xadtol o regi\xc3\xb3 (sent exemples les pel\xc2\xb7l\xc3\xadcules familiars com Matilde de 1996 o The Thief and the Cobbler de 1993). En altres territoris, com Europa i \xc3\x80sia, les versions en pantalla ample de pel\xc2\xb7l\xc3\xadcules en VHS i Laserdisc eren molt m\xc3\xa9s comunes, i els dos DVDs eren gaireb\xc3\xa9 omnipresents._NEWLINE_Pel\xc2\xb7l\xc3\xadcules com El graduat i Woodstock, que van fer \xc3\xbas de tot l\'ample de la pantalla de cinema, sovint tenien els costats tallats i un aspecte completament diferent a les c\xc3\xb2pies no realitzades amb letterbox. Aix\xc3\xb2 \xc3\xa9s m\xc3\xa9s evident en les pel\xc2\xb7l\xc3\xadcules de pan and scan que romanen completament a l\'\xc3\xa0rea central de la imatge de la pel\xc2\xb7l\xc3\xadcula._NEWLINE_El terme "Smilebox" \xc3\xa9s una marca registrada que s\'utilitza per descriure un tipus de letterboxing per a pel\xc2\xb7l\xc3\xadcules de Cinerama, com en la versi\xc3\xb3 Blu-ray de La conquesta de l\'Oest. La imatge es produeix amb tecnologia per a mapes 3D per tractar d\'aproximar-se a una pantalla corba._NEWLINE_En l\'actualitat, amb l\'arribada de les unitats de HDTV de pantalla panor\xc3\xa0mica en gaireb\xc3\xa9 totes les llars, molt poques pel\xc2\xb7l\xc3\xadcules s\'ofereixen en 4:3 i en pan and scan, a excepci\xc3\xb3 del material antic rodat en format 4:3 com programes de televisi\xc3\xb3, fets per produccions de televisi\xc3\xb3 i pel\xc2\xb7l\xc3\xadcules pre-1953. Alguns dels t\xc3\xadtols que es van publicar en VHS i DVD, anteriorment a l\'arribada de la pantalla completa amb letterboxing, s\'estan ara emetent en la seva relaci\xc3\xb3 d\'aspecte original en DVDs recents i Blu-rays.'